Den detaljerede beskrivelse

* Tryk SIM-koret ud af det store kort, så det får den SIM-kort størrelse, du skal bruge.  
Hvis du har trykket dit SIM-kort forkert ud, skal du ikke forsøge at sætte det ind i modemmet, da det vil ødelægge det.
* Indsæt SIM i modemmet:  
Du finder placeringen, i højre side af modemmet hvor der står **SIM**.  
Når du har åbnet den lille klap, kan du se hvor du skal sætte dit SIM-kort i (højre side).
* Indsæt dit SIM-kort i modemmet.
* Tilslut nu modemmet i en USB port, på din computer.
* Din computer vil nu installere drivere til modemmet.  
Det kan tage lidt tid, alt efter hvor gammel din computer er.  
Hvis din computer ikke kan finde drivere til modemmet, skal du tilslutte din computer til internettet, for at den kan hente drivere.
* Når installationen af drivere er færdig, vil der komme et vindue (Automatisk afspilning) frem.
* Vælg Kør **AutoRun.exe**
* Du bliver nu mødt af en **Mobile Broadband-guide**. Den skal du følge, ved at klikke:  
Næste - Jeg acceptere - Næste - Installer - (Programmet installerer software)
* Du kan nu se på dit skrivebord, at der er kommet et ikon af en lilla computer, der hedder **Mobile Broadband**. Dobbeltklik på ikonet.
* **Mobilt Bredbånd** programmet vil nu starte.
* Vil programmet have at du indtaster en PIN-kode, så skal du skrive den PIN-kode ind, der følger med SIM-kortet. Du kan finde koden, på brevet SIM-kortet sad fast på.
* Når programmet er startet, vil det automatisk søge efter netværk og du kan nu gå på nettet.
* Er der nye opdateringer til modemmet eller programmet, vil det nu blive vist. Hvis der er opdateringer, skal du installere dem.


